**Obec Hankovce**

**v zmysle § 4 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v  znení neskorších predpisov a zákona NR SR č. 552/2003 Z. z. o výkone práce vo verejnom záujme v znení neskorších predpisov**

**vyhlasuje**

**výberové konanie**

**na obsadenie funkcie riaditeľa Základnej školy Hankovce, Hankovce č. 24, 086 46 Hankovce**

**Kvalifikačné predpoklady:**

**-** odborná a pedagogická spôsobilosť pre daný druh a typ školy v zmysle vyhlášky MŠ SR č. 437/2009 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov a odborných zamestnancov,

- vykonanie prvej atestácie v zmysle zákona č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov,

- najmenej päť rokov výkonu pedagogickej praxe podľa § 3 ods. 5 písmeno b) zákona NR SR č. 596/2003 Z. z. o štátnej správe v školstve a školskej samospráve v znení neskoršíchpredpisov.

**Ďalšie požiadavky:**

- bezúhonnosť a spôsobilosť na právne úkony v plnom rozsahu v zmysle § 3 zákona č. 552/2003 Z. z. o výkone práce vo verejnom záujme v znení neskorších predpisov,

- znalosť príslušnej legislatívy,

- znalosť práce na  PC,

- ovládanie cudzieho jazyka

- riadiace a organizačné schopnosti

**Požadované doklady:**

**-** písomná prihláška do výberového konania

- profesijný životopis,

- overené kópie dokladov o najvyššom dosiahnutom vzdelaní,

- potvrdenie o zdravotnej spôsobilosti (podľa § 6 zákona č. 317/2009 Z. z.),

- doklad o dĺžke výkonu pedagogickej činnosti,

- výpis z registra trestov nie starší ako tri mesiace,

- písomný návrh koncepcie rozvoja školy,

- súhlas uchádzača na spracovanie osobných údajov pre potreby výberového konania v zmysle § 11 zákona č. 122/2013 Z. z. o ochrane osobných údajov a o zmene a doplnení niektorých zákonov.

Uzávierka prijímania prihlášok je **30. 06. 2017 do 12.00hod** (rozhodujúci je dátum na poštovej pečiatke)

Prihlášky s označením **„Výberové konanie Základná škola“** posielajte na adresu:

**Obec Hankovce, Hankovce č. 1, 086 46 Hankovce.**

Dátum a miesto uskutočnenia výberového konania bude uchádzačom, ktorí splnia podmienky, oznámené najmenej 7 dni pred jeho uskutočnením.

**Ján Grega-Jakub starosta obce**